**Sisepõlemismootoritega liikurmasinad**


EUROOPA PARLAMENDI JA NÕUKOGU MÄÄRUS (EL) 2016/1628, 14. september 2016, mis käsitleb väljaspool teid kasutatavate liikurmasinate sisepõlemismootorite gaasiliste saasteainete ja tahkete osakeste heite piirnorme ja tüübikinnitusega seotud nõudeid, millega muudetakse määruseid (EL) nr 1024/2012 ja (EL) nr 167/2013 ning muudetakse direktiivi 97/68/EÜ ja tunnistatakse see kehtetuks. Antud määruse *Artikkel 14* „Levitajate kohustused seoses mootoritega, mis ei vasta nõuetele

1. Kui turustajal on põhjust uskuda või ta arvab, et mootor ei vasta käesoleva määruse nõuetele, siis **ei tee ta mootorit turul kättesaadavaks enne, kuni see on nõuetega vastavusse viidud.**

2. Kui levitajal on põhjust uskuda või ta arvab, et tema poolt turul kättesaadavaks tehtud **mootor ei vasta käesoleva määruse nõuetele, teavitab ta sellest tootjat või tootja esindajat** tagamaks, et tootmises olevate mootorite heakskiidetud mootoritüübi või -tüüpkonnaga vastavusse viimiseks võetakse vajalikke parandusmeetmeid kooskõlas artikliga 9 või 12.“

Nordalk AS on Vasalemma karjääris liikurmasinatest roomikekskavaatorid Komatsu PC 450 LC-8 ja Komatsu PC350 LC-8 ning rataslaadur CAT 980H. Kõik eelpool loetletud liikurmasinad on ostetud Euroopa Liidu turult.

Ehituslubjakivi purusti Kleemann Mobirex MR100Z EVO2 ja sõelumisseade Kleemann MS953 EVO liikurmasinatena liiguvad elektrimootorite kaasabil, milledel on diiselgeneraatorid heitgaasiklassiga IIIA. Diiselmootoritega käivitatakse purusti ja sõelumisseade, mis ehituslubjakivi purustades ja sõeludes pole liikurmasinad. Ehituslubjakivi purusti ja sõel on ostetud Euroopa Liidu turult.



Veoautod kandevõimega 27 tonni läbivad iga aastaselt tehnoülevaatuse. Sõiduki tehnoülevaatuse eesmärgiks on liiklusele ohutu ja **loodushoidliku sõiduki tehnoseisundi tagamine**, sõiduki riikliku registreerimistunnistuse andmete kontrollimine ning riikliku autoregistri andmete täpsustamine.

Õhukvaliteedi juhtimisel ja hindamisel arvestatavad saasteained

Õhukvaliteeti juhitakse ja hinnatakse järgmiste saasteainete suhtes:

* lämmastikdioksiid (NO2) ja lämmastikoksiidid (NOx), milleks on lämmastikoksiidi ja lämmastikdioksiidi sisalduse summa (NO + NO2) ümberarvutatuna

lämmastikdioksiidiks;

* peenosakesed (PM10);
* eriti peened osakesed (PM2,5);
* plii (Pb);
* osoon (O3);
* benseen (C6H6);
* süsinikoksiid (CO);
* benso(a)püreen (B(a)P) kui polütsükliliste aromaatsete süsivesinike (PAH) indikaator;
* kaadmium (Cd);
* arseen (As);
* nikkel (Ni);
* elavhõbe (Hg).

Euroopa Liidu turul karjäärides kasutavatest diiselmootoritega masinate puhul lähtutakse CO, NOx+HC ja PM.

Keskkonnaministri määrusega nr 75 „Õhukvaliteedi piir- ja sihtväärtused, õhukvaliteedi muud piirnormid ning õhukvaliteedi hindamispiirid“ sätestatakse:

* õhukvaliteedi piirväärtused;
* õhukvaliteedi piirväärtuse lubatud ületamise määr;
* õhukvaliteedi sihtväärtused;
* õhukvaliteedi piir- ja sihtväärtuse ületamise lubatud kordade arv kalendriaastas;
* õhukvaliteedi kriitiline tase;
* õhukvaliteedi häiretase;
* õhukvaliteedi teavitamistase ja kaugem eesmärk;
* õhukvaliteedi hindamispiirid;
* peenete osakeste (PM2,5) keskmise kokkupuute näitaja vähendamise eesmärk baasaasta suhtes ja selle saavutamise tähtaeg;
* kohustuslikult saavutatav õhukvaliteedi tase.

Keskkonnaministri määrus nr 55 „Liikurmasinale paigaldatavast mootorist välisõhku eralduvate heitkoguste piirväärtused“ on momendil kehtetu.

Atmosfääriõhu kaitse seaduse alusel on maanteesõidukites ja väljaspool teid kasutatavates liikurmasinates, siseveelaevades, põllu- ja metsamajandustraktorites ning väikelaevades, kui need ei ole merel, otto- ja diiselmootorites kasutatava bensiini, diislikütuse, gaasiõli, kerge kütteõli ja mootorikütustena kasutatavate biokütuste kohta esitatud keskkonnanõuded.

Võrreldes EUROOPA PARLAMENDI JA NÕUKOGU MÄÄRUSE (EL) 2016/1628 alusel sisepõlemismootoritest tekkivate saasteaineid emissioone ja kütuste põlemisel (keskkonnaministri määrus nr 59) tekkivate saasteainete emissioonidega, siis ühiseks saasteaineks on ainult CO, mille osas Vasalemma karjääris ei esine siht- ja piirväärtuste ületamisi.

Ehituslubjakivi purusti Kleemann Mobirex MR100Z EVO2 ja sõelumisseade Kleemann MS953 EVO töötades pole liikurmasinad. Milliseid norme *de jure* rakendada nende puhul õhukvaliteedi juhtimisel ja hindamisel on probleemne. Nordkalk AS on lähtunud õhukvaliteedi juhtimisel ja hindamisel jälgitud saasteainetest.